ใจเต็มร้อย
การแข่งขันเดิน-วิ่ง &#8220;ภูคาน่านฟ้ามินิมาราธอน&#8221; จ.น่าน เมื่อสุดสัปดาห์ที่เพิ่งผ่านมา ขาวิ่งหน้าคุ้นจากกรุงเทพฯ หลายคนพร้อมใจไปร่วมงานอย่างอารมณ์ดี เพราะได้เปลี่ยนบรรยากาศสัมผัสลมหนาวยามเช้า 13-14 องศา ให้สั่นสะท้านของจริง
20 ม.ค. 2558

การแข่งขันเดิน-วิ่ง “ภูคาน่านฟ้ามินิมาราธอน” จ.น่าน เมื่อสุดสัปดาห์ที่เพิ่งผ่านมา ขาวิ่งหน้าคุ้นจากกรุงเทพฯ หลายคนพร้อมใจไปร่วมงานอย่างอารมณ์ดี เพราะได้เปลี่ยนบรรยากาศสัมผัสลมหนาวยามเช้า 13-14 องศา ให้สั่นสะท้านของจริง 
แน่นอนว่ามีชมรมเดิน-วิ่งเพื่อสุขภาพของแบงก์รวงข้าว เป็นผู้จัดกิจกรรมในครั้งนี้ ก็ย่อมเห็น  “บัณฑูร ล่ำซำ” ประธานกรรมการ ธนาคารกสิกรไทย มาร่วมเปิดงานด้วย หลังจากที่คุณปั้นได้รับเสด็จ สมเด็จพระเทพรัตนราชสุดาฯ สยามบรมราชกุมารี และถวายรายงานการปลูกป่าตาม พระราชดำริที่ จ.น่าน เพื่อรักษาต้นน้ำน่าน 
เห็นคุณปั้นเปิดตัว ที่จุดสตาร์ท แต่กลับไม่ได้เข้าเส้นชัยพร้อมกับคนอื่นๆ ไม่ต้องงง เพราะงานนี้มีคนตาดีแอบเห็นคุณปั้นเดินขาซ้ายกะเผลกเล็กน้อย เรื่องจะให้เดิน-วิ่งเข้าเส้นชัยด้วยจึงต้องขอผ่าน
ไม่ต้องตกใจว่าประธานแบงก์รวงข้าวไปโดนอะไรมา งานนี้สืบสาวได้ความว่าเป็นเรื่องของ “ผลบุญล้วนๆ” หลังจากที่ออนทัวร์เดินสายทำบุญหลายต่อหลายวัด นั่งเครื่องบิน ต่อรถ ลุก-นั่งพับเพียบ บ่อยไปหน่อยในช่วงปีใหม่ แต่ถึงจะเจ็บขาก็ไม่มีเวลาไปหาหมอ เพราะงานรัดตัว จึงได้เอ็นขาอักเสบมาเป็นของแถมด้วย
แต่เจ็บขาแค่นี้เรื่องจิ๊บๆ อย่างไรเสีย งานบุญ งานกุศลเพื่อสังคมก็ต้องมาก่อน
แบบนี้ถึงไม่ต้องวิ่ง ก็มีสปิริตไม่แพ้ใคร